Itur-Meras

Itur-Meras, Iter-Meras – dievas babiloniečių mitologijoje. Daugiausia ši dievybė paliudyta Maryje, kuris buvo Itur-Mero kulto centras.Gwendolyn Leick (2002). A Dictionary of Ancient Near Eastern Mythology, p. 124. ISBN 9781134641024.

Itur-Meras buvo vienas iš dviejų svarbiausių dievų Mario panteone (greta Dagono). Gali būti, kad jis laikytas Mario karalystės globėju. Dievybės epitetas – „Mario valdovas“ (šar Mari).Brian B. Schmidt. Israel’s Beneficent Dead: Ancestor Cult and Necromancy in Ancient Israelite Religion and Tradition. Eisenbrauns, 1996, p. 39. Dievybės kultas dar buvo išsilaikęs II tūkst. pr. m. e. viduryje. Vėliau Itur-Mero kultas palaipsniui nunyko. Mituose nėra minimas, nėra žinoma ir šiam dievui skirtų himnų.Green, Alberto Ravinell Whitney. The Storm-god in the Ancient Near East. Eisenbrauns, 2003, p. 62-63. ISBN 1575060698.

Itur-Mero vardas reiškia „Meras sugrįžo“. Dievavardžio dėmuo Mer yra audros dievo hipostazės, garbintos babiloniečių, vardas. Šumerų kalba mer / wer reiškia „lietus, liūtis“. Teigiama, kad Itur-Meras galėjo būti siejamas su laukus drėkinančiais sezoniniais lietumis.Stephen Bertman. Handbook To Life In Ancient Mesopotamia. Facts On File, 2003, p. 120. Mer bandomas sieti ir su semitų kalbomis. Įžvelgiama sąsajų su arabų kalbos šaknimi mwr, reiškiančia šėlstantį vėją, ypač sukeliantį smėlio audras. Jų neretai pasitaiko regione, kur būta Mario miesto.

 Šaltiniai 

Kategorija:Mesopotamijos dievai